CELEX: 62008CN0292
Language: fi
Date: 2008-07-02 00:00:00
Title: Asia C-292/08: Ennakkoratkaisupyyntö, jonka Hoge Raad der Nederlanden (Alankomaat) on esittänyt 2.7.2008 — German Graphics Graphische Maschinen GmbH, vastapuoli A. van der Schee, Holland Binding BV:n konkurssipesän selvittäjänä

25.10.2008   
            
            
               FI
            
            
               Euroopan unionin virallinen lehti
            
            
               C 272/6
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 2.7.2008 — German Graphics Graphische Maschinen GmbH, vastapuoli A. van der Schee, Holland Binding BV:n konkurssipesän selvittäjänä
   (Asia C-292/08)
   (2008/C 272/07)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Valittaja: German Graphics Graphische Maschinen GmbH
   
      Vastapuoli: A. van der Schee, Holland Binding B.V:n konkurssipesän selvittäjänä
   Ennakkoratkaisukysymykset
   
               1)
            
            
               Onko maksukyvyttömyysasetuksen (1) 25 artiklan 2 kohtaa tulkittava siten, että siinä esitetyt sanat ”siltä osin kuin kyseinen yleissopimus (eli Brysselin yleissopimus (2)) koskee niitä” sisältävät sen, että ennen kuin voidaan päättää Bryssel I-asetuksen tunnustamis- ja täytäntöönpanojärjestelyjen sovellettavuudesta muihin kuin maksukyvyttömyysasetuksen 25 artiklan 1 kohdassa tarkoitettuihin päätöksiin, ensin on vielä tutkittava, jäävätkö ne Bryssel I-asetuksen 1 artiklan 2 kohdan b alakohdan perusteella tämän asetuksen aineellisen soveltamisalan ulkopuolelle?
            
         
               2)
            
            
               Onko Bryssel I-asetuksen 1 artiklan 2 kohdan b alakohtaa yhdessä maksukyvyttömyysasetuksen 7 artiklan 1 kohdan kanssa näin ollen tulkittava siten, että asiantila, jossa omaisuus, jota koskee omistuksenpidätys ja joka ostajaa vastaan aloitetun maksukyvyttömyysmenettelyn alkamishetkellä sijaitsee jäsenvaltiossa, jossa tämä maksukyvyttömyysmenettely on aloitettu, johtaa siihen, että sellaista myyjän omistuksenpidätykseen perustuvaa vaatimusta, kuten German Graphicsin esittämä vaatimus, on pidettävä konkurssiin liittyvänä vaatimuksena Bryssel I-asetuksen 1 artiklan 2 kohdan b alakohdassa tarkoitetulla tavalla ja että näin ollen se ei kuulu asetuksen aineelliseen soveltamisalaan?
            
         
               3)
            
            
               Onko 2 kysymyksen puitteissa merkityksellistä, että maksukyvyttömyysasetuksen 4 artiklan 2 kohdan b alakohdan perusteella menettelyn aloitusvaltion lain mukaan määräytyy, mitkä tavarat kuuluvat kyseessä olevaan omaisuuteen?
            
         
      (1)  Maksukyvyttömyysmenettelyistä 29.5.2000 annettu neuvoston asetus (EY) N:o 1346/2000 (EYVL L 160, s. 1).
   
      (2)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL 2001, L 12, s. 1).